Muffing

Muffing (ahoska bedi: ) ingelesezko terminoa sexu-atsegina lortzeko iztai hodi batetik edo bietatik penetrazioa egiteari deritzo. Sexua berresleitzeko ebakuntzarik egin ez dioten zakildun emakume transen artean hedatuta dagoen sexu jarduera bat da. Berez, muffinga soilik gizonek eta zakildun emakume transek egin dezakete iztai hodiak gizonezkoaren ugal-aparatuan baino ez daudelako.

 Jarduera 
Iztai hodiak hankartearen alde banatan dauden bi barrunbe biki dira, barrabil-zorroaren eta barrabilen atzean alegia. Barrabil-zorroak bi zulook babesten ditu kanpotik. Nolanahi ere, barrabil-zorroa hatzekin hodietan barrena sar daiteke. Behin sartutakoan barneratutako zorroak iztai hodien pareta natural eta malguaren eginkizuna betetzen du. Horrek, hodi batetik edo bietatik zerbaitekin penetratzea ahalbidetzen du.

Muffinga bakarka, masturbatzean bezala, zein beste sexukideren batekin egin daiteke. 

Nork bere buruari muffinga egiteari dagokionez, hiru eratara egin daiteke, dela hatzak sartuz, dela barrabilekin autopenetratuz edo dela sexu-jostailu bat barruratuz. Lehenengo era hatzak iztai hodietan sartzean datza. Bigarrena, autopenetrazio moduko bat da, nork bere barrabilak iztai hodietan sartzean datzana, tuckingean egiten den antzera. Azkena, berriz, sexu-jostailu bat hodietatik sartzean datza. 

Ordea, beste sexukideren batekin muffinga egiteari dagokionez, bikotekideak hatzak, zakila edo sexu-jostailu bat iztai hodietatik sar diezazkioke bikotekideari.

 Etimologia 
Muffing terminoa Iowako Mira Bellwether emakumezko idazle, artista eta sexu-hezitzaile transak zabaldu zuen 2010ean autoargitaratu zuen Fucking Trans Women izenburuko zine-motako argitalpen undergroundan. Argitalpena emakume transei eta haien maitaleei zuzenduta dago. Honek emakume transekin sexu-harremanak nolakoak diren azaltzen du, betiere hauek sentitzen dutenaren ikuspegitik kontatuta eta ilustrazio gordin bezain artistikoekin lagunduta, dena egilearen esperientzietan oinarrituta.

 Erreferentziak 

 Kanpo estekak 

Kategoria:Sexu ekintzak
Kategoria:Sexualitate transgeneroa
Kategoria:Sexu jargoia
Kategoria:Ingelesezko hitzak eta esaldiak